Data was extracted from:https://www.infomed.co.il/drugs/olopatadine/

המומחים של
Info
med
מסבירים:
אולופטדין הינה תרופה אנטיהיסטמינית המשמשת בצורת טיפות עיניים למניעה זמנית של גירוי בעין העלול להופיע בעקבות דלקת אלרגית של הלחמית.
מנגנון פעילותה הוא במניעת שחרור
היסטמין
הגורם לתגובה אלרגית ובמניעת פעילותו בתהליך יצירת הדלקת.
התכשיר מכיל חומר משמר העלול להיספג ע"י עדשות מגע רכות ולכן יש להסיר העדשות לפני השימוש בתכשיר ולהמתין כ-15 דקות לפחות מהזלפת התרופה לעין. כמו כן, במקרה של אדמומיות בעין אין להרכיב עדשות מגע בכלל.
צילום: shutterstock
מידע על התרופה
אופן נטילת התרופה
טיפות עיניים.
תדירות וזמן נטילה
פעמיים ביום (כל 6-8 שעות).
טווח המינון
1-2 טיפות, פעמיים ביום.
תחילת ההשפעה
במידה ואין שיפור במצב העין לאחר מספר ימי טיפול יש לפנות לרופא המטפל.
משך ההשפעה
במידה ואין שיפור במצב העין לאחר מספר ימי טיפול יש לפנות לרופא המטפל.
מנה שנשכחה
במקרה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על המנה שנשכחה ולהמשיך כרגיל.
הפסקת התרופה
יש להשלים את הטיפול שהומלץ ע"י הרופא. גם אם חל שיפור במצב הבריאותי אין להפסיק את הטיפול בתרופה ללא התייעצות עם הרופא המטפל.
מינון עודף
יש לשטוף את העיניים במים פושרים.
אחסון
יש לאחסן בטמפרטורת החדר. עד 25 מעלות צלזיוס. אין להשתמש בתרופה יותר מחודש ימים לאחר פתיחת הבקבוק לראשונה.
אזהרות
תזונה
אין הגבלות.
אלכוהול
לא צפויות בעיות מיוחדות.
נהיגה
תיתכן תחושת טשטוש בראיה לזמן קצר לאחר השימוש. אין לנהוג עד להיעלמות הטשטוש.
הריון
השימוש לא מומלץ. יש  להתייעץ עם הרופא.
הנקה
אין להשתמש בתקופת ההנקה. מומלץ להיוועץ ברופא.
תינוקות וילדים
שימוש בילדים ובמתבגרים חייב להיות מלווה במעקב רפואי. לא לשימוש מתחת לגיל 3 שנים.
קשישים
לא צפוי שינוי במינון.
דווח לרופא במקרה של
הרכבת עדשות מגע
אלרגיה
הריון
הנקה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי עשויות לכלול: טשטוש הראייה,
כאב ראש
, עקצוץ או תחושת גוף זר בעין, אודם או גירוי חולף בעין, נזלת, יובש בעין,
סינוסיטיס
או הפרעה בחוש הטעם. תופעות אלו עשויות לחלוף תוך זמן קצר לאחר תקופת ההסתגלות לתכשיר, במידה והן נמשכות יש לפנות לרופא.
תופעות המחייבות התייחסות מיוחדת כוללות: נפיחות, גירוי או צריבה מתמשכת בעין, אודם בעין, דלקת הקרנית, דלקת הלוע ועייפות (נדיר) - יש להפסיק הטיפול ולפנות לקבלת עזרה רפואית.
במצב של נזק חמור לשכבה הצלולה שבקדמת העין (הקרנית), פוספאט (חומר עזר בטיפות) יכול לגרום במקרים נדירים ביותר לכתמים עכורים על הקרנית כתוצאה מהצטברות של סידן במהלך הטיפול.
פרטי תגובה עם תרופות אחרות
טיפות עיניים אחרות: יש לאפשר מרווח של 5 דקות בין שימוש בטיפות אלו ואולופטדין.
השפעת שימוש ממושך
אין מידע.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא